Document ID: 32015D0261

Title and Content:
ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/261 ΤΗΣ ΕΠΙΤΡΟΠΉΣ της 6ης Φεβρουαρίου 2015 για την τροποποίηση των αποφάσεων 2010/470/ΕΕ και 2010/471/ΕΕ όσον αφορά τις απαιτήσεις πιστοποίησης της υγείας των ζώων για το εμπόριο και τις εισαγωγές στην Ένωση σπέρματος, ωαρίων και εμβρύων των ιπποειδών [κοινοποιηθείσα υπό τον αριθμό C(2015) 548] (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα Α μέρος I της οδηγίας 90/425/ΕΟΚ (1), και ιδίως το άρθρο 11 παράγραφος 2 τέταρτη περίπτωση, το άρθρο 11 παράγραφος 3 τρίτη περίπτωση, το άρθρο 17 παράγραφος 2 στοιχείο β) και το άρθρο 18 παράγραφος 1 πρώτη περίπτωση, Εκτιμώντας τα ακόλουθα: (1) Η οδηγία 92/65/ΕΟΚ καθορίζει τις απαιτήσεις υγειονομικού ελέγχου που διέπουν το εμπόριο και τις εισαγωγές στην Ένωση σπέρματος, ωαρίων και εμβρύων που δεν υπόκεινται στις απαιτήσεις υγειονομικού ελέγχου οι οποίες καθορίζονται σε ειδικές πράξεις της Ένωσης. Η εν λόγω οδηγία περιλαμβάνει απαιτήσεις για το εμπόριο και τις εισαγωγές στην Ένωση σπέρματος, ωαρίων και εμβρύων ιπποειδών («τα εμπορεύματα»). Επιπλέον, προβλέπει τη θέσπιση υποδειγμάτων υγειονομικών πιστοποιητικών για το εμπόριο και τις εισαγωγές των εμπορευμάτων στην Ένωση. (2) Το παράρτημα Δ της οδηγίας 92/65/ΕΟΚ θεσπίζει ορισμένες απαιτήσεις για τα εμπορεύματα οι οποίες πρέπει να περιλαμβάνονται στα υποδείγματα υγειονομικών πιστοποιητικών για το εμπόριο και τις εισαγωγές των εμπορευμάτων στην Ένωση. (3) Η απόφαση 2010/470/ΕΕ της Επιτροπής (2) καθόρισε τα υποδείγματα υγειονομικών πιστοποιητικών για το εμπόριο εντός της Ένωσης όσον αφορά το σπέρμα, τα ωάρια και τα έμβρυα, μεταξύ άλλων, των ιπποειδών. (4) Η απόφαση 2010/471/ΕΕ της Επιτροπής (3) καθόρισε τους όρους για τις εισαγωγές στην Ένωση σπέρματος, ωαρίων και εμβρύων ιπποειδών όσον αφορά τους καταλόγους κέντρων συλλογής και αποθήκευσης σπέρματος και τις ομάδες συλλογής και παραγωγής εμβρύων, καθώς και τις απαιτήσεις πιστοποίησης. (5) Μετά την έκδοση του εκτελεστικού κανονισμού (ΕΕ) αριθ. 846/2014 της Επιτροπής (4), που τροποποιεί το παράρτημα Δ της οδηγίας 92/65/ΕΚ, ο οποίος εισήγαγε νέους κανόνες για την επίβλεψη των κέντρων συλλογής σπέρματος και καθόρισε τους όρους που ισχύουν για τα ζώα-δότες σπέρματος, ωαρίων και εμβρύων των ιπποειδών, επιπλέον εκείνων που καθορίζονται στην οδηγία 2009/156/ΕΚ του Συμβουλίου (5), είναι αναγκαίο να καταρτιστούν νέα υποδείγματα υγειονομικών πιστοποιητικών για το εμπόριο και τις εισαγωγές των εν λόγω εμπορευμάτων στην Ένωση. Ο κανονισμός (ΕΕ) αριθ. 846/2014 ισχύει από την 1η Οκτωβρίου 2014. (6) Ως εκ τούτου, για λόγους συνέπειας της νομοθεσίας της Ένωσης, θα πρέπει να τροποποιηθούν τα υποδείγματα υγειονομικών πιστοποιητικών που θεσπίζονται στις αποφάσεις 2010/470/ΕΕ και 2010/471/ΕΕ. Τα εμπορεύματα που συλλέγονται και αποστέλλονται μετά την ημερομηνία εφαρμογής του κανονισμού (ΕΕ) αριθ. 846/2014 και της παρούσας απόφασης θα πρέπει να συνοδεύονται από τα νέα υποδείγματα υγειονομικών πιστοποιητικών που καθορίζονται με την παρούσα απόφαση. (7) Καθώς τα εμπορεύματα έχουν μακρά διάρκεια ζωής, είναι επομένως αναγκαίο να τηρούνται υποδείγματα πιστοποιητικών υγείας για τα αποθέματα των εμπορευμάτων που έχουν συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΚ πριν από την ημερομηνία εφαρμογής των τροποποιήσεων που θεσπίζονται με τον κανονισμό (ΕΕ) αριθ. 846/2014, καθώς και εκείνων που θεσπίστηκαν με τον κανονισμό (ΕΕ) αριθ. 176/2010 της Επιτροπής (6). (8) Επιπλέον, το σημείο Ι.11. «Τόπος καταγωγής» του μέρους I των υποδειγμάτων υγειονομικών πιστοποιητικών που καθορίζονται στην απόφαση 2010/471/ΕΕ θα πρέπει να τροποποιηθεί, ώστε να επιτρέπει μόνο ένα ενιαίο κέντρο συλλογής σπέρματος της καταγωγής του σπέρματος ή κέντρο αποθήκευσης σπέρματος από το οποίο πραγματοποιήθηκε η αποστολή του σπέρματος ή εγκεκριμένη ομάδα συλλογής ή παραγωγής εμβρύων από την οποία κατάγονται τα ωάρια ή τα έμβρυα και να ευθυγραμμιστεί με τα υποδείγματα υγειονομικών πιστοποιητικών που παρατίθενται στην απόφαση 2010/470/ΕΕ. (9) Επιπλέον, στο υπόδειγμα υγειονομικού πιστοποιητικού για τις εισαγωγές στην Ένωση σπέρματος ιπποειδών που ορίζονται ως Υπόδειγμα 1 στο τμήμα Α του μέρους 2 του παραρτήματος I της απόφασης 2010/471/ΕΕ και στο υπόδειγμα υγειονομικού πιστοποιητικού για τις εισαγωγές στην Ένωση των ωαρίων και εμβρύων ιπποειδών που ορίζονται ως Υπόδειγμα 1 στο τμήμα Α του μέρους 2 του παραρτήματος II της απόφασης 2010/471/ΕΕ, θα πρέπει να τροποποιηθούν οι όροι για την υγεία των ζώων σε ό,τι αφορά τη φυσαλιδώδη στοματίτιδα, λαμβάνοντας υπόψη τα διεθνή πρότυπα για τις υγειονομικές δοκιμές που καθορίζονται στο «Εγχειρίδιο για τις διαγνωστικές δοκιμές και τα εμβόλια χερσαίων ζώων» (7). (10) Για την περαιτέρω μείωση του διοικητικού φόρτου, επειδή συνδέονται με τις ζωοτεχνικές απαιτήσεις και δεν είναι συναφείς με την πιστοποίηση των όρων για την υγεία των ζώων, είναι σκόπιμο να διαγραφούν οι πληροφορίες σχετικά με τη φυλή από το σημείο I.31. του μέρους I του υποδείγματος υγειονομικών πιστοποιητικών που καθορίζονται στην απόφαση 2010/470/ΕΕ και το σημείο Ι.28. του μέρους I του υποδείγματος υγειονομικών πιστοποιητικών που καθορίζονται στην απόφαση 2010/471/ΕΕ. (11) Συνεπώς, οι αποφάσεις 2010/470/ΕΕ και 2010/471/ΕΕ θα πρέπει να τροποποιηθούν αναλόγως. (12) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τροποποιήσεις της απόφασης 2010/470/ΕΕ Η απόφαση 2010/470/ΕΕ τροποποιείται ως εξής: 1. Τα άρθρα 2 και 3 αντικαθίστανται από το ακόλουθο κείμενο: «Άρθρο 2 Εμπόριο σπέρματος ιπποειδών Κατά τη μεταφορά τους από ένα κράτος μέλος σε άλλο οι παρτίδες σπέρματος ιπποειδών συνοδεύονται από υγειονομικό πιστοποιητικό το οποίο συντάσσεται με βάση ένα από τα υποδείγματα που καθορίζονται στο παράρτημα I: α) υπόδειγμα υγειονομικού πιστοποιητικού ΙΑ για το εμπόριο εντός της Ένωσης παρτίδων σπέρματος ιπποειδών που έχει συλλεγεί σύμφωνα με την οδηγία 92/65/ΕΟΚ μετά την 30ή Σεπτεμβρίου 2014 και έχει αποσταλεί από εγκεκριμένο κέντρο συλλογής σπέρματος από το οποίο κατάγεται το σπέρμα· β) υπόδειγμα υγειονομικού πιστοποιητικού ΙΒ για το εμπόριο εντός της Ένωσης παρτίδων αποθεμάτων σπέρματος ιπποειδών που έχει συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ μετά τις 31 Αυγούστου 2010 και πριν από την 1η Οκτωβρίου 2014 και έχει αποσταλεί μετά τις 31 Αυγούστου 2010 από εγκεκριμένο κέντρο συλλογής σπέρματος από το οποίο κατάγεται το σπέρμα· γ) υπόδειγμα υγειονομικού πιστοποιητικού ΙΓ για το εμπόριο εντός της Ένωσης παρτίδων αποθεμάτων σπέρματος ιπποειδών που έχει συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ πριν από την 1η Σεπτεμβρίου 2010 και έχει αποσταλεί μετά τις 31 Αυγούστου 2010 από εγκεκριμένο κέντρο συλλογής σπέρματος από το οποίο κατάγεται το σπέρμα· δ) υπόδειγμα υγειονομικού πιστοποιητικού ΙΔ για το εμπόριο εντός της Ένωσης παρτίδων: i) σπέρματος ιπποειδών που έχει συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ μετά την 30ή Σεπτεμβρίου 2014 και έχει αποσταλεί από εγκεκριμένο κέντρο αποθήκευσης σπέρματος· ii) αποθεμάτων σπέρματος ιπποειδών που έχει συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ: - μετά τις 31 Αυγούστου 2010 και πριν από την 1η Οκτωβρίου 2014· ή - πριν από την 1η Σεπτεμβρίου 2010· και έχει αποσταλεί μετά τις 31 Αυγούστου 2010 από εγκεκριμένο κέντρο αποθήκευσης σπέρματος. Άρθρο 3 Εμπόριο ωαρίων και εμβρύων ιπποειδών Κατά τη μεταφορά τους από ένα κράτος μέλος σε άλλο οι παρτίδες ωαρίων και εμβρύων ιπποειδών συνοδεύονται από υγειονομικό πιστοποιητικό το οποίο συντάσσεται με βάση ένα από τα υποδείγματα που καθορίζονται στο παράρτημα II: α) υπόδειγμα υγειονομικού πιστοποιητικού ΙΙΑ για το εμπόριο εντός της Ένωσης παρτίδων ωαρίων και εμβρύων ιπποειδών που έχουν συλλεγεί ή παραχθεί σύμφωνα με την οδηγία 92/65/ΕΟΚ μετά την 30ή Σεπτεμβρίου 2014 και έχουν αποσταλεί από εγκεκριμένη ομάδα συλλογής ή παραγωγής εμβρύων από την οποία κατάγονται τα ωάρια ή τα έμβρυα· β) υπόδειγμα υγειονομικού πιστοποιητικού ΙΙΒ για το εμπόριο εντός της Ένωσης παρτίδων αποθεμάτων ωαρίων και εμβρύων ιπποειδών που έχουν συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ μετά τις 31 Αυγούστου 2010 και πριν από την 1η Οκτωβρίου 2014 και έχουν αποσταλεί μετά τις 31 Αυγούστου 2010 από εγκεκριμένη ομάδα συλλογής ή παραγωγής εμβρύων από την οποία κατάγονται τα ωάρια ή τα έμβρυα· γ) υπόδειγμα υγειονομικού πιστοποιητικού ΙΙΓ για το εμπόριο εντός της Ένωσης παρτίδων αποθεμάτων ωαρίων και εμβρύων ιπποειδών που έχουν συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ πριν από την 1η Σεπτεμβρίου 2010 και έχουν αποσταλεί μετά τις 31 Αυγούστου 2010 από εγκεκριμένη ομάδα συλλογής εμβρύων από την οποία κατάγονται τα ωάρια ή τα έμβρυα.» 2. Τα παραρτήματα I και ΙΙ αντικαθίστανται από το κείμενο του παραρτήματος I της παρούσας απόφασης. Άρθρο 2 Τροποποιήσεις της απόφασης 2010/471/ΕΕ Η απόφαση 2010/471/ΕΕ τροποποιείται ως εξής: 1. Στο άρθρο 2, το στοιχείο γ) αντικαθίσταται από το ακόλουθο κείμενο: «γ) συνοδεύονται από υγειονομικό πιστοποιητικό που καταρτίστηκε σύμφωνα με ένα από τα ακόλουθα υποδείγματα που παρατίθενται στο μέρος 2 του παραρτήματος I· και συμπληρώθηκε σύμφωνα με τις επεξηγηματικές σημειώσεις που ορίζονται στο μέρος 1 του εν λόγω παραρτήματος: i) ΥΠΟΔΕΙΓΜΑ 1 - Υπόδειγμα υγειονομικού πιστοποιητικού για εισαγωγές παρτίδων σπέρματος ιπποειδών που έχει συλλεγεί σύμφωνα με την οδηγία 92/65/ΕΟΚ μετά την 30ή Σεπτεμβρίου 2014 και έχει αποσταλεί από εγκεκριμένο κέντρο συλλογής σπέρματος από το οποίο κατάγεται το σπέρμα· ii) ΥΠΟΔΕΙΓΜΑ 2 - Υπόδειγμα υγειονομικού πιστοποιητικού για εισαγωγές παρτίδων αποθεμάτων σπέρματος ιπποειδών που έχει συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ μετά τις 31 Αυγούστου 2010 και πριν από την 1η Οκτωβρίου 2014 και έχει αποσταλεί μετά τις 31 Αυγούστου 2010 από εγκεκριμένο κέντρο συλλογής σπέρματος από το οποίο κατάγεται το σπέρμα· iii) ΥΠΟΔΕΙΓΜΑ 3 - Υπόδειγμα υγειονομικού πιστοποιητικού για εισαγωγές παρτίδων αποθεμάτων σπέρματος ιπποειδών που έχει συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ πριν από την 1η Σεπτεμβρίου 2010 και έχει αποσταλεί μετά τις 31 Αυγούστου 2010 από εγκεκριμένο κέντρο συλλογής σπέρματος από το οποίο κατάγεται το σπέρμα· iv) ΥΠΟΔΕΙΓΜΑ 4 - Υπόδειγμα υγειονομικού πιστοποιητικού για εισαγωγές παρτίδων: - σπέρματος ιπποειδών που έχει συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ μετά την 30ή Σεπτεμβρίου 2014 και έχει αποσταλεί από εγκεκριμένο κέντρο αποθήκευσης σπέρματος· - αποθεμάτων σπέρματος ιπποειδών που έχει συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ: α. μετά τις 31 Αυγούστου 2010 και πριν από την 1η Οκτωβρίου 2014· ή β. πριν από την 1η Σεπτεμβρίου 2010· και έχει αποσταλεί μετά τις 31 Αυγούστου 2010 από εγκεκριμένο κέντρο αποθήκευσης σπέρματος. Ωστόσο, όταν στις διμερείς συμφωνίες μεταξύ της Ευρωπαϊκής Ένωσης και τρίτων χωρών ορίζονται ειδικές απαιτήσεις πιστοποίησης, ισχύουν οι απαιτήσεις αυτές.» 2. Στο άρθρο 3, το στοιχείο γ) αντικαθίσταται από το ακόλουθο κείμενο: «γ) συνοδεύονται από υγειονομικό πιστοποιητικό που καταρτίστηκε σύμφωνα με ένα από τα ακόλουθα υποδείγματα που παρατίθενται στο μέρος 2 του παραρτήματος II και συμπληρώθηκε σύμφωνα με τις επεξηγηματικές σημειώσεις που ορίζονται στο μέρος 1 του εν λόγω παραρτήματος: i) ΥΠΟΔΕΙΓΜΑ 1 - Υπόδειγμα υγειονομικού πιστοποιητικού για εισαγωγές παρτίδων ωαρίων και εμβρύων ιπποειδών που έχει συλλεγεί ή παραχθεί σύμφωνα με την οδηγία 92/65/ΕΟΚ μετά την 30ή Σεπτεμβρίου 2014 και έχει αποσταλεί από εγκεκριμένη ομάδα συλλογής ή παραγωγής εμβρύων από την οποία κατάγονται τα ωάρια ή τα έμβρυα· ii) ΥΠΟΔΕΙΓΜΑ 2 - Υπόδειγμα υγειονομικού πιστοποιητικού για εισαγωγές παρτίδων αποθεμάτων ωαρίων και εμβρύων ιπποειδών που έχουν συλλεγεί, υποστεί επεξεργασία και αποθηκευτεί σύμφωνα με την οδηγία 92/65/ΕΟΚ μετά τις 31 Αυγούστου 2010 και πριν από την 1η Οκτωβρίου 2014 και έχουν αποσταλεί μετά τις 31 Αυγούστου 2010 από εγκεκριμένη ομάδα συλλογής ή παραγωγής εμβρύων από την οποία κατάγονται τα ωάρια ή τα έμβρυα. Ωστόσο, όταν στις διμερείς συμφωνίες μεταξύ της Ευρωπαϊκής Ένωσης και τρίτων χωρών ορίζονται ειδικές απαιτήσεις πιστοποίησης, ισχύουν οι απαιτήσεις αυτές.» 3. Τα παραρτήματα I και ΙΙ τροποποιούνται σύμφωνα με το παράρτημα II της παρούσας απόφασης. Άρθρο 3 Αποδέκτες Η παρούσα απόφαση απευθύνεται στα κράτη μέλη. Βρυξέλλες, 6 Φεβρουαρίου 2015.

Classification Labels:
105
986
703
36
2394

Label Descriptions:
{"105": "ΚΤΗΝΟΤΡΟΦΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
711
614
5962
3156
2450

EuroVoc IDs (Expanded): 2442
711
614
5962
3156
2450

Dataset Source: meu

Split: test